બિગ બોસથી ચર્ચામાં આવેલા એક્ટર એજાઝ ખાનની અશ્લીલ મેસેજ , ફોટા મોકલવા અને છેડતીના આરોપમાં મુંબઇ પોલિસે ધરપકડ કરી લીધી છે . એજાઝ ખાન પર મોડલ ઐશ્વર્યા ચૌબેએ અશ્લીલ , મેસેજ અને ફોટા મોકલવાનો આરોપ લગાવ્યો છે . તમને જણાવી દઇએ કે ઐશ્વર્યા કાશ્મીરની વતની છે અને પોતાને સલમાન ખાનની ફેન બતાવે છે . આ તરફ એજાઝે આ આરોપોને પોતાની છબી ખરાબ કરવાનું ષડયંત્ર ગણાવ્યુ છે . શું આરોપ લગાવ્યો છે મોડેલે મોડલ ઐશ્વર્યા ચૌબેએ મુંબઇના વર્સોવા પોલિસ સ્ટેશનમાં એજાઝ સામે કેસ ફાઇલ કરાવ્યો છે . તેણે આરોપ લગાવ્યો છે કે એક દિવસ એજાઝે તેને જૂહુની હોટલમાં બોલાવવાની કોશિશ કરી હતી . એજાઝે તેને અશ્લીલ ફોટા અને મેસેજ પણ મોકલ્યા હતા . એજાઝે શું કહ્યુ એજાઝે આ આરોપોને તેની છબી ખરાબ કરવાનું ષડયંત્ર ગણાવ્યુ છે . તેનું કહેવુ છે કે મુંબઇ - પૂનામાં મારા ઘણા દુશ્મન બની ગયા છે . આ બધુ એ લોકો જ કરાવી રહ્યા છે . જો કે તેણે કોઇનું નામ લીધુ નથી . તમને જણાવી દઇએ કે બિગ બોસમાં સાથી પ્રતિયોગીઓ સાથે મારપીટ કરવાના આરોપમાં તે ઘરમાંથી બેઘર થયો હતો . એજાઝ કેટલીક હિંદી અને સાઉથની ફિલ્મોમાં પણ કામ કરી ચૂક્યો છે . તેની ઇમેજને લઇને ઘણી વાર સવાલો ઉઠતા રહે છે . ગયા વર્ષે ' કોમેડી નાઇટ્સ વિથ કપિલ ' પર પોતાનો એપિસોડ ટેલિકાસ્ટ ન થવા પર તેણે નારાજગી દર્શાવી હતી .